**N á v r h**

**Všeobecne záväzné nariadenie**

**Obce Z á v o d**

**o pravidelnej miestnej verejnej autobusovej doprave a cestnej motorovej doprave – osobnej verejnej hromadnej nepravidelnej v obci Závod.**

 Obecné zastupiteľstvo v Z Á V O D E v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade so zákonom č. 56/2012 Z.z. o cestnej doprave sa uznieslo:

§ 1

**Úvodné ustanovenia**

1. Toto všeobecne záväzné nariadenie (ďalej len “nariadenie”) upravuje podmienky poskytovania
2. pravidelnej miestnej verejnej autobusovej dopravy
3. cestnej motorovej dopravy – osobnej verejnej hromadnej nepravidelnej (ďalej len cestná motorová doprava).

§ 2

**Základné ustanovenia**

1. Pravidelná miestna verejná autobusová doprava je zabezpečovaná obecným autobusom. Vykonáva sa ňou preprava osôb v obci na trase Závod, Cintorín – Závod, Jazero – Závod, Pohostinstvo – Závod, Obecný úrad – Závod, Pod Húrkú – Závod, Železničná stanica, obojsmerne.
2. Trasu a cestovný poriadok stanovuje stredisko hospodárskej činnosti obecného úradu na základe aktuálneho železničného grafikonu tak, aby bol zabezpečený odvoz občanov najmä k ranným a poobedným spojom v smere Bratislava a Kúty.
3. Cestná motorová doprava je taktiež zabezpečovaná obecným autobusom. Je prioritne určená pre využitie spoločenskými a športovými organizáciami pôsobiacimi v obci Závod, no môže byť použitá aj na iné účely podľa požiadaviek občanov.
4. Cestnú motorovú dopravu je povolené využívať iba mimo časový grafikon pravidelnej autobusovej dopravy
5. Z dôvodu organizácie pracovného času sa cestná motorová doprava vykonáva iba na základe dohody s poskytovateľom dopravy.
6. Ceny za prepravu stanovuje Obecný úrad na základe kalkulácie nákladov.
7. Organizácie pôsobiace v obci Závod, ktoré sa preukázateľne venujú práci s mládežou v prípade využívania cestnej motorovej dopravy uhradia len cenu za spotrebované pohonné hmoty na základe vystavenej faktúry po uskutočnení dopravy.

§ 3

**Záverečné ustanovenia**

1. Všeobecne záväzné nariadenie obce Závod o **pravidelnej** miestnej verejnej autobusovej doprave a cestnej motorovej doprave – osobnej verejnej hromadnej nepravidelnej v obci Závod bolo schválené Obecným zastupiteľstvom v Závode dňa ................ a nadobúda účinnosť dňom

 Ing. Peter Vrablec

 starosta obce

Návrh VZN zverejnený dňa: 30.08.2016